Danmarks civile Hundeførerforening



KREDS 1

Uddannelsesudvalget

**Grunduddannelse for Instruktører i DcH Kreds 1 i 2025.**

**Starttidspunkt: Primo januar 2025**

**Sluttidspunkt: Medio november 2025**

**Nu er tiden kommet og der er tid til at tilmelde sig IGU!**

Elsker du at arbejde med mennesker og hunde og har lyst til at give din viden videre til andre, så se med her! Som aspiranter til DcH instruktører uddannelse, skal du tilmelde dig under dette Event, Din respektive formand skal sende en mail til Gu koordinator: Gu@dch-kreds1.dk med dit/aspirantens fulde navn, som man ønsker at godkende til uddannelsen i 2025. Denne mail skal Gu koordinator modtage seneste d. 17. nov 2024. Ellers vil aspiranten blive slette fra uddannelsen.

**Pris for 2025 vil fremgå af Kredsmappen for DcH Kreds 1, som betales af din lokalforening.  
  
Endelig godkendelse afhænger af din lokalforeningsformands accept og Kreds 1`s uddannelsesudvalg.**

**Uddannelsesudvalgets forventninger:**

Aspiranten foretrækkes at have **mindst 2 års praktisk erfaring** med hund og gerne konkurrenceerfaring, inden grunduddannelsen påbegyndes.

Skulle aspiranten, mod forventning**, ikke have** mindst 2 års praktisk erfaring med hund, forventer Uddannelsesudvalget, at aspiranten har de rette menneskelige egenskaber, er lyttende, imødekommende og i stand til at kommunikere konstruktivt.

Uddannelsesudvalget har tillid til, at lokalforeningerne vælger de dygtigste og mest engagerede aspiranter, som er villige til at forpligte sig 100% under både den teoretiske og praktiske uddannelse og deltager aktivt under hele uddannelsen. Det er personen og ikke klubben som har en plads på uddannelsen, så man kan ikke bare bytte ud med en anden person.

Det er lokalforeningernes ansvar at sørge for aspirantens praktiske uddannelse. Aspiranten forventes at være føl ved en eller flere erfarne instruktører på 2-3 hold i løbet af uddannelsesåret.

Hvis en aspirant ønsker mere end én overbygning (det år grundmodulerne påbegyndes), og det teknisk er muligt at følge 2 overbygninger, og ikke mindst at lokalforeningen vurderer, aspiranten kan yde den nødvendige indsats, indebærer det, at aspiranten er føl ved erfarne instruktører på 2 overbygninger i egen lokalforening. Hvis aspirantens lokalforening **ikke selv udbyder** de ønskede overbygninger, opfordres til samarbejde med en anden lokalforening for at sikre aspirantens praktiske uddannelse og faglige niveau.

Instruktører med en grunduddannelse, der **er mindre end 10 år gammel**, kan tilmelde sig en ny overbygning.

Instruktører med en grunduddannelse, der **er 10 år eller mere end 10 år gammel**, **skal også tilmelde sig grundmodulerne** for at kunne vælge en ny overbygning.

**Generelle forudsætninger for uddannede instruktører,** der ønsker at tilmelde sig en ny overbygning**, er at de skal være føl** ved en erfaren instruktør på 1-2 hold enten i egen lokalforening eller i samarbejde med en anden lokalforening for at sikre sig aspirantens praktiske uddannelse og faglige niveau.

**Uddannelsesudvalgets mål:**

**Uddannelsesudvalget tilstræber at give aspiranterne et godt fundament og den bedst mulige uddannelse, således aspiranten efter endt uddannelse:**

* Har fået den nødvendige teoretiske baggrund og konkrete værktøjer til at bidrage aktivt i egen lokalforening.
* Selvstændigt kan varetage træningen af egne hold på et kvalitetsmæssigt tilfredsstillende niveau.
* Forventes at kunne udvise forståelse for og tage hensyn til både hundeførere og hundes individuelle træningsbehov.

I Kreds 1 består uddannelsen af 8 moduler+ hjertestarter kursus, samt en overbygning. Overbygningerne er opdelt i 6 specialer.

**Grunduddannelsen gennemføres på 1 år og er tænkt som et minimum og i enkelte tilfælde kun som en introduktion til et område. Skulle man blive forhindret i et kursus, forventes der, at grunduddannelsen er færdiggjort på år 2**.

Efter grundmodulerne opdeles aspiranterne i 6 specialer (modul 9, modul 10, modul 11, modul

12, modul 13 og modul 14), hvor konkurrenceprogrammet i de enkelte specialer gennemgås grundigere.

Læs mere om Grunduddannelsen for Instruktører i dette link: [Uddannelse i DcH (dch-danmark.dk)](https://dch-danmark.dk/uddannelse-i-dch)

Undervisningssteder: Tranum Strand og Lokalforeningerne i Kreds 1.

|  |  |  |  |
| --- | --- | --- | --- |
| **Obligatoriske grundmoduler** | | | |
| **MODULER** | **OMFATTER** | **MODULBESKRIVELSE** | **DATO & STED** |
| **Grund modul 1+2** | Velkomst og introduktion.  Pædagogik, kommunikation og planlægning | Alment undervisningskendskab **Weekendseminar med overnatning.**  2 moduler | D. 11/1-25 kl. 7.30 til  d. 12/1-25 kl. 16.00  Tranum Strand |
| **Grund modul 3** | Adfærd – hundens historie, udvikling og prægning | 1 modul | Foråret 2025 |
| **Grund modul 4** | Adfærd – hundens sprog og  kommunikation | 1 modul | Foråret 2025 |
| **Grund modul 5** | Racekendskab | 1 modul | Foråret 2025 |
| **Grund modul 6** | Indlæringsprincipper og metoder | 1 modul | Foråret 2025 |
| **Grund modul 7** | Hvalpens socialisering, opdragelse og træning | 1 modul | Foråret 2025 |
| **Grund modul 8** | Grundlæggende holdtræning i praksis | 1 modul | Foråret 2025 |
| **Valgfri overbygninger** | | | |
| **Modul 9** | DcH programmet | 5 moduler | Afvikles over 6 dage  Efteråret 2025 |
| **Modul 10** | Agility | 4 moduler | Afvikles over 6 dage Efteråret 2025 |
| **Modul 13** | Familiehund | 4 moduler | Afvikles over 4 dage  Efteråret 2025 |

**Sidste tilmelding og godkendelse for IGU er d.17. november 2024 og sidste tilmelding og godkendelse for overbygning 2025 er d.13. april kl.12.00 2025**

**Modul 1 og 2:**

**Afholdes hos:**

Tranum Strand

Himmerlandsfondens Kursus Feriecenter

Strandvejen 83

9460 Brovst

**Endelig godkendelse afhænger af din lokalforeningsformands accept og Kreds 1's uddannelsesudvalg.**

Har du engagement og hjertet på rette sted, og brænder du for at undervise og dele ud af din viden både til familie, venner, kolleger og klubkammerater? Så er du lige den person, Uddannelsesvalget søger!

**Telefonnumre til kursusledere:**

|  |  |  |  |
| --- | --- | --- | --- |
| Formand for UU | Morten Jensen | 20 99 48 26 | uu@dch-kreds1.dk |
| Tranum | Jannie Strømberg Frederiksen | 28717073 | uudiverse@dch-kreds1.dk |
| Koordinator for IGU | Maj-Britt Key Kristiansen | 28 70 38 51 | gu@dch-kreds1.dk |
| Dagskursus | Mai Thomsen | 23 49 46 87 | uukursus@dch-kreds1.dk |
| Sekretær | Tine Holst Nielsen | 42 36 21 22 |  |
| Kursusleder | Lotte Friis | 51 24 76 17 | webmaster@dch-kreds1.dk |
| Kursusleder | Charlotte Rønnest | 20 42 22 89 |  |

***Uddannelsesudvalget forbeholder sig ret til løbende at ændre i programmet.***

**Vi ser frem til et godt samarbejde.**

**Med venlig hilsen**

**Maj-Britt Key Kristiansen**

**Koordinator for IGU**